


Predkladacia správa
            
V rámci schváleného programu 46. schôdze Národnej rady Slovenskej republiky bol zaradený ako 42. bod programu „Ospravedlnenie poslanca Národnej rady Slovenskej republiky Igora Matoviča v zmysle prijatého uznesenia Mandátového a imunitného výboru Národnej rady Slovenskej republiky č. 22 z 26. novembra 2025. V prijatom uznesení výbor odporučil poslancovi Národnej rady Slovenskej republiky Igorovi Matovičovi ospravedlniť sa podpredsedovi Národnej rady Slovenskej republiky Tiborovi Gašparovi za výroky pri výkone funkcie poslanca prednesené na 33. schôdzi Národnej rady Slovenskej republiky dňa 25. marca 2025. 

O uvedenom bode programu Národná rada Slovenskej republiky rokovala dňa 13. februára 2026 o 10.50 hod.. Poslanec Národnej rady Slovenskej republiky Igor Matovič v zmysle prijatého uznesenia Mandátového a imunitného výboru Národnej rady Slovenskej republiky č. 22 z 26. novembra 2025 sa na schôdzi Národnej rady Slovenskej republiky neospravedlnil. 
           Na základe tejto skutočnosti v zmysle príslušných ustanovení zákona č. 350/1996 Z. z.  o rokovacom poriadku Národnej rady Slovenskej republiky v znení neskorších predpisov rokoval Mandátový a imunitný výbor Národnej rady Slovenskej republiky dňa 28. apríla 2026. Výbor prijal uznesenie č. 27, v ktorom odporučil Národnej rade Slovenskej republiky podľa § 139 ods. 1 zákona č. 350/1996 Z. z. o rokovacom poriadku Národnej rady Slovenskej republiky poslancovi Národnej rady Slovenskej republiky Igorovi Matovičovi uložiť pokutu vo výške 1.000 €.
 (Uznesenie MIV č. 27 z 28. apríla 2026)

Návrh uznesenia Národnej rady Slovenskej republiky je súčasťou predloženého návrhu. 














